Σοφοκλής Ξυνής

Ο Σοφοκλής Ξυνής είναι Έλληνας επιχειρηματίας στο χώρο της εκπαίδευσης. 

Βιογραφικά στοιχεία
Ο Σοφοκλής Ξυνής είναι πτυχιούχος του τμήματος Φυσικής του Πανεπιστημίου Αθηνών και διπλωματούχος Πολιτικός Μηχανικός του Εθνικού Μετσόβιου Πολυτεχνείου. Είναι επίσης απόφοιτος της Σχολής Ανωτέρας Φυσικής και Φιλοσοφίας της Επιστήμης του Δημόκριτου. Είναι ιδρυτής ανάμεσα στα άλλα των Σχολών Ξυνή (1974), του ΚΕ.Α.Σ Ξυνή (1977), του Mediterranean College (1977) και των ΙΙΕΚ Ξυνή (1993). Τέλος είναι υποστηρικτής και μεγάλος χορηγός της ομάδας Handball Ολυμπιακός/Όμιλος Ξυνή.

Υπόθεση ΙΙΕΚ Ξυνή 
Το 2016 ανακλήθηκαν οι άδειες λειτουργίας του ΙΕΚ Ξυνή και του Mediterranean College, ωστόσο ο Όμιλος Ξυνή, μέσω αλλαγών σε επωνυμίες και άλλων εταιρειών, φέρεται να προσπαθούσε να παρακάμψει τις εναντίον του υπουργικές αποφάσεις, κυρίως, όπως αναφέρθηκε στον τύπο, «με όχημα την εξαγορά μεριδίου από το ΙΕΚ Άλφα».«Σπουδαστές σε ομηρεία», Το Ποντίκι, φύλλο 1935 στις 22-09-2016. Ανακτήθηκε στις 2019-11-09.«Κλείνουν ΙΕΚ Ξυνή και Mediterranean College - Τι θα ισχύσει για τους σπουδαστές», tvxs.gr (7 Σεπτεμβρίου 2016). Ανακτήθηκε στις 2019-11-09. Την ίδια χρονιά, παραπέμφθηκαν για την υπόθεση αυτή σε δίκη για κακούργημα τα μέλη της διοίκησης του Ομίλου Ξυνή.Μίνα Μουστάκα, «Για πλαστογραφία δικάζονται τα μέλη της διοίκησης του Ομίλου Ιδιωτικών Εκπαιδευτηρίων Ξυνή», Τα Νέα Online (17 Μαρτίου 2016). Ανακτήθηκε στις 2019-11-09. Ο Σοφοκλής Ξυνής και μέλη της οικογενείας του ορίστηκε να δικαστούν τον Απρίλιο του 2018 βάση βουλεύματος που τους κατηγορούσε «ότι πλαστογράφησαν ασφαλιστικές ενημερότητες για να εισπράξουν χρήματα από το Δημόσιο και να διατηρούν τις άδειες των ΙΕΚ ΞΥΝΗ σε ισχύ»«Στο εδώλιο και πάλι η οικογένεια Ξυvή για κακουργήματα», dimokratianews.gr (22 Απριλίου 2018). Ανακτήθηκε στις 2019-11-09. Μετά και από νέα αναβολή, η υπόθεση ορίστηκε να εκδικαστεί τον Δεκέμβριο του 2019.«Στο εδώλιο θα καθίσουν οι ιδιοκτήτες του ΙΕΚ Ξυνή», dimokratianews.gr (27 Νοεμβρίου 2019). Ανακτήθηκε στις 2019-11-28. 

Η πλευρά Ξυνή ισχυρίστηκε ότι όλος ο θόρυβος δημιουργήθηκε από «ανταγωνιστικά ΙΕΚ» σε συνεργασία με φιλικά προς αυτά «ηλεκτρονικά και έντυπα Μ.Μ.Ε.» Ανάλογη θέση είχε υποστηριχτεί και για την ανάκληση των αδειών λειτουργίας, που είχε χαρακτηριστεί «άδικη», αναφέροντας πως το υπουργείο Παιδείας είχε πέσει «θύμα […] εσφαλμένης εισήγησης υπηρεσιακών παραγόντων», οι οποίοι υιοθέτησαν «απόψεις ανταγωνιστικού Ομίλου».«Όμιλος Ξυνή: Άδικη και παράνομη η ανάκληση των αδειών λειτουργίας», naftemporiki.gr (9 Σεπτεμβρίου 2016). Ανακτήθηκε στις 2019-11-09.

Το Ε’ Τριμελές Εφετείο Κακουργημάτων τον Ιούνιο του 2021 καταδίκασε τον Ξυνή σε φυλάκιση τεσσάρων ετών με αναστολή για «το αδίκημα της ηθικής αυτουργίας στην κατ’ εξακολούθηση κατάρτιση πλαστών ασφαλιστικών ενημεροτήτων».Γιώργος Παγάνης, «Ποινή φυλάκισης 4 ετών για τον Σοφοκλή Ξυνή», enikos.gr (Πέμπτη 24 Ιουνίου 2021). Ανακτήθηκε στις 2021-07-02.

Παραπομπές

Εξωτερικοί σύνδεσμοι 
 Απόσπασμα βιογραφικού σημειώματος (webcached σελίδα από τον προσωπικό του ιστότοπο www.sophocles-xinis.gr. Ανάκτηση 29-05-2019.

Κατηγορία:Έλληνες επιχειρηματίες